Modulua
Edukiak
Aurkibidea 🔎︎

## WEEKNUM

WEEKNUM funtzioak asteak urtean duen zenbakia kalkulatzen du barneko data-baliorako, ODF OpenFormula estandarrean definituta dagoen moduan, eta kalkulu-orrien beste aplikazio batzuekin bateragarria izateko moduan.

Asteak zenbakitzeko bi sistema onartzen dira:

1. sistema: Urtarrilaren 1a duen astea urteko lehena da, eta 1 zenbakia ematen zaio.

2. sistema: Asteko lehen osteguna duen astea urteko lehena da, eta 1 zenbakia ematen zaio. Horrek esan nahi du edozein urteko 1. astea urtarrilaren 4a duena dela. ISO 8601 arauak definitzen du sistema hori, bai eta astea astelehenetan hasten dela ere.

### Sintaxia

WEEKNUM(zenbakia; modua)

Zenbakia barne-funtzionamenduko data-zenbakia da.

Modua parametroak astearen hasiera eta asteak zenbakitzeko sistema ezartzen ditu. Parametro hori aukerakoa da, erabiltzen ez bada balio lehenetsia 1 da.

1 = Igandea, 1. sistema

2 = Astelehena, 1. sistema

11 = Astelehena, 1. sistema

12 = Asteartea, 1. sistema

13 = Asteazkena, 1. sistema

14 = Osteguna, 1. sistema

15 = Ostirala, 1. sistema

16 = Larunbata, 1. sistema

17 = Igandea, 1. sistema

21 = Astelehena, 2. sistema (ISO 8601)

150 = Astelehena, 2. sistema (ISO 8601, Gnumeric aplikazioarekin elkarerabilgarritasunerako)

### Adibideak

=WEEKNUM(DATE(1995;1;1);1): 1 ematen du.

=WEEKNUM("95/01/01";2) funtzioak 52 ematen du emaitza gisa (astea astelehenean hasten bada, igande hau aurreko urteko azken asteari dagokio).

=WEEKNUM(DATE(1995;1;1);21): 52 ematen du. 1. astea astelehenean hasi da, 1995-01-02 egunean.

=WEEKNUM(DATE(1999;1;1);21): 53 ematen du. 1. astea astelehenean hasi da, 1999-01-04 egunean.